﻿70 



Fluen klæber sine Æg paa forskellige Steder af Værtens 

 Legeme. Den unge Larve borer sig fra Ægget ind gennem 

 Værtens Hud og vandrer omkring i dens Legeme. Efter 

 første Hudskifte frembringer den med Bagenden et Hul i 

 Værtens Hud, fortrinsvis i en Ledhud paa Dyrets Side, og 

 strækker sig ind mellem Æggestokkene. Her bliver den 

 siddende, indtil den som fuldvoxen trækker sig baglænds ud 

 gennem Hullet, falder til Jorden og forpupper sig. Omkring 

 Parasitens Bagende, der er presset op imod Hullet i Værtens 

 Hud, dannes der ved Hypertrofi af de omgivende Væv en 

 Tragt, »un bourrelet inflammatoire«, en Slags For- 

 bindelse imellem Vært og Snylter, opstaaet ved, at Værtens 

 Hypoderm er voxet indad omkring Snylteren og har udsondret 

 et tykt Kitinlag. Æggestokkene atrofierer, saalænge Snyl- 

 teren opholder sig i Værten, men udvikler sig atter normalt, 

 naar den har boret sig ud. 



Snyltelarverne gennemleber tre Stadier. Kun i det 

 sidste har den Forspirakler, der angives at sidde paa første 

 Led, og i samme Stadium er Larven beklædt med Haar. 

 Munddelene og Svælgskelettet er svagt udviklede. Larvernes 

 Legeme skal, som før omtalt, være sammensat af 10 Led. 



Snyltere hos Hymenoptera: 



Denne Oversigt over de Insektordener, hvis Arter i fuldt 

 udviklet Tilstand er Værter for snyltende Fluelarver, kan 

 afsluttes med Hvepsene, da der er en Mulighed for, at en 

 i ældre Tid af Leon Du four beskreven parasitisk Insekt- 

 larve hos en Bi kan høre til en af de i denne Afhandling 

 behandlede Snyltefluegrupper. 



Ifølge Beskrivelsen ^) og Figuren ligger Snylteren frit i 

 Værten (en Andrena), men to Grene af dennes Trachee- 

 system fortsættes ind i dens Legeme og danner de to Ho- 

 vedtracheestammer. At Leon Du four har misforstaaet 

 Forholdene er sikkert, men det Spørgsraaal kan være van- 



^) Leon D ufo ur: Recherches sur quel(|ues entozoires et larves 

 parasites des insectes orthoptéres et liyménoptores. (Ann. d. Se. 

 Nat. 2 Sér., Zool., VIL, 1837. p. IB.. 



